Hvis Bruce Banner kjører en leiebil og blir til Hulken,
tror dere det blir dekket,
eller må han føre opp Hulken som en ekstra sjåfør?
Du trenger virkelig en kjæreste.
Postbudet er her!
Husker dere da han ble så glad for å se oss?
Har du noe post til dr. Sheldon Cooper?
Ja, men jeg kan ikke gi det til deg. Jeg må legge det i boksen.
Og det er det som skiller posttjenesten
fra de hippiene hos FedEx.
Herlig.
Hva er det som er så spennende?
Det er et brev fra dr. Wolcott.
Vi har korrespondert angående strengteoriforskningen min.
Vent, Robert Wolcott? Som i Wolcotts teorem?
Nettopp.
Ble ikke han gal og kuttet kontakten med folk?
Jo, han ble gal av en venn
som stadig ville snakke om Hulkens bilforsikring.
Han har invitert meg til hytta si i helgen,
for å diskutere gjennombruddet hans.
Hytta hans?
Ja, han lever selvforsynt oppe i fjellene.
Så du skal dra til gokk
og tilbringe helgen med en gal mann du aldri har møtt?
Ja, hvordan det?
Ikke noe. Ha det gøy.
Den var fin.
Hei, Penny, det er sånn du høres ut når du leser.
- Hei. - Hva da? Han sa det.
Sheldon, hva gjør du?
Jeg dekoder dr. Wolcotts brev, med denne boken som nøkkel.
Er ikke samtaler morsommere når de er i kode?
Jo, men jeg bruker en kode der "jo" betyr "nei".
Jeg knakk den. Han har gitt meg anvisninger til hytta.
Det virker litt paranoid.
Han er ikke paranoid.
Hva gjør du?
Følger instruksjonene hans.
Leonard, du lar ikke Sheldon dra alene i helgen.
Jeg er en voksen mann, jeg trenger ikke anstalt.
Han må bare kjøre meg dit, hente meg og pakke lunsj til meg.
Ikke se på meg.
Sheldon er ditt ansvar.
Amy kan ikke kjøre ham. Utdrikningslaget hennes er i helgen.
Ja, det er det! For jeg skal gifte meg!
Skal du gjøre det hele helgen?
- Ja, og vet du hvorfor? - Fordi du skal gifte deg!
Greit, Leonard, ser ut som at du må kjøre meg.
Men kanskje du kan sette meg av ved foten av fjellet.
Jeg vil virke kul.
Flott. Alle har planer for helgen.
Amy har utdrikningslag,
og Sheldon skal ut i skogen og blir jaktet på for gøy.
Ja, siden jeg må spore ham opp når han går seg bort på IKEA,
hadde jeg nok vært flink til det.
Leonard, du kan ikke bare kjøre ham.
Du må bli hos ham og passe på ham.
Howard, du må bli med og passe på Leonard.
- Greit. - Jeg skjønner.
Og du vil at jeg skal passe på Howard.
- Faktisk så... - Bare si ja,
ellers vil han komme i utdrikningslaget.
Er du sikker på at du klarer deg i helgen?
Selvfølgelig. Jeg er mer urolig for deg.
Jeg vet hvordan dere jenter oppfører dere når mennene er borte.
Gjør du det?
Jeg har lest Bakkantinnene av Evripides.
Dere drikker vin, rir pantere...
Det beviser at jenter har slått ut håret i mer enn 2500 år.
Skulle ønske jeg kunne si at det ikke vil skje,
men Penny arrangerer det,
og hun er grunnen til at jeg eier det undertøyet med skrift på rumpa.
Bare vær forsiktig og bruk beskyttelse.
Hva tror du vil skje?
Jeg vet ikke, men det er meldt fint vær og du blir lett solbrent.
Det går bra.
Vi skal sikkert drikke og danse,
og så vil sikkert en postmann komme og strippe.
Skal Nicholas strippe?
Nei, ikke postmannen vår. En danser som later som.
Han skal utgi seg for en offentlig ansatt. Skal nachspielet være i fengsel?
Det er søtt at du er urolig for meg.
Selvfølgelig er jeg urolig for deg. Jeg vil at du skal være trygg.
Og jeg vil at du skal være trygg.
Det vil jeg være. Vennene mine blir med meg.
Hvis noe går galt, kan jeg bruke dem som menneskelige skjold.
I mesteparten av menneskets historie,
har tiden blitt ansett som en objektiv del av virkeligheten.
Men med Immanuel Kants bidrag,
har vitenskapen og filosofien tegnet opp...
Da jeg sa at du skulle lage en spilleliste til turen, mente jeg musikk.
Dette er bedre enn musikk. Det er en forelesning om ikke-lineær tid.
Det høres ut som om den handler om vanlig tid.
Ja, men jeg har satt den på tilfeldig rekkefølge.
Dette er koselig.
Vi fire har ikke tatt en sånn tur
siden Leonards utdrikningslag.
Og nå holder vi Sheldon sitt.
Leonard.
Som Sheldons forlover,
må jeg informere om at dette ikke er et utdrikningslag.
Og fortell dem hvorfor.
Fordi du er en slitsom kranglefant.
Nei. Det er fordi utdrikningslag ofte er en hedonistisk utblåsning
der man ikke nekter seg noen kjødelige nytelser.
Jeg er ikke interessert i det.
Var det ikke akkurat det jeg sa?
Ok, jeg lovte Sheldon
at det ikke skulle bli for vilt i kveld.
Bør jeg være urolig?
Bare angående han du skal gifte deg med.
Bare kom igjen.
Velkommen til utdrikningslaget ditt!
Det er en systue!
Utdrikningslaget mitt er en systue!
Er det ikke perfekt?
I stedet for oljete strippere og sexleker, tenkte vi:
"Hva liker Amy?"
Amy liker en systue.
Dette stedet er skummelt.
Hvorfor det?
Så du grønnsakshagen hans? Heirloom-tomater i april.
Skummelt.
Hør her. Dr. Wolcott er en briljant topolog.
Vi må sette noen regler så dere ikke gjør meg flau.
Ikke noe magi. Ikke noe klaging. Du, bare ikke.
Hvorfor får han klage?
Dr. Wolcott.
Det er mange låser.
Han banket på mange ganger. De er skapt for hverandre.
Dr. Wolcott.
Dr. Cooper. Hvem er disse menneskene?
Dette er vennene mine. Jeg nevnte dem i brevet mitt.
Brevet? Jeg fikk ikke noe brev.
Det er fordi jeg sendte det i dag tidlig,
så ett poeng til lineær tid.
Jeg lar ikke vanligvis fremmede komme inn.
Men når du gjør det, så slipper du dem ut, ikke sant?
Dr. Cooper, hvis du kan love meg
at de deler ditt intellekt og akademiske disiplin,
så kan de godt være med.
Dere må kanskje vente i bilen.
La meg gi dere en omvisning.
I denne stolen gjør jeg mesteparten av tenkningen min.
Tenkningen min om arbeidet.
Tenkningen min om folk som har såret meg, gjør jeg der.
Jeg har alltid sagt at jeg burde få en surmulestol.
Leonard, har jeg ikke alltid sagt det?
Du har det, men du var urolig for at du ville bruke den for mye.
Vel...
Det er en ekte fare.
Herregud, denne tomaten er fantastisk! Jeg kan spise den som et eple.
Hemmeligheten min er å gjødsle den med min egen avføring.
Ansiktsuttrykket ditt.
Det er et slags smil. Vil du vite hva slags?
Så, dr. Wolcott,
i brevet ditt sa du at du hadde en ny matematisk tilnærming
som ville hjelpe meg med å konseptualisere dimensjonene i strengteorien.
Ja.
Men før vi starter,
må jeg samle alles telefoner.
Hvorfor det?
Fordi de er små avlyttingsapparater, ikke sant?
Så folk kan spionere på deg og stjele arbeidet ditt.
Ja, hva skjedde med den tiden
da de som ville stjele arbeidet ditt
måtte få en prostituert til å forføre deg?
Hvem fortalte deg om det?
Det var bare en vits.
Det er ikke morsomt når det skjer.
Greit, du vil sikkert begynne med denne notatboka.
Her har vi det.
Jøye meg.
Ikke ta det ille opp, dr. Wolcott, men jeg er ikke sikker på at dette gir mening.
Det er fordi jeg har skrevet det baklengs.
Du... Wow.
Det er "wow" baklengs.
Jeg forstår det fremdeles ikke.
I tillegg er numrene bokstaver og bokstavene numre.
Jeg elsker ham.
Har du det gøy?
Ja, jeg sydde nettopp denne fra toppen til enden,
og nå skal jeg sy den fra side til side.
Ikke jobb for hardt.
- Mer te? - Gjerne.
Seriøst? Hva pokker?
Hva da?
Dette er utdrikningslaget mitt? Te og tepper?
Du sa at du ikke ville ha noe vilt.
Ja, men jeg sa det sånn: "Jeg vil ikke ha noe vilt."
Noe som åpenbart betyr at jeg ville ha noe vilt.
Tror dere at jeg er så kjedelig?
Penny, hun stilte deg et spørsmål.
Selvfølgelig ikke.
Dere trodde at jeg ville like quilting?
Gjør du ikke det?
Selvfølgelig gjør jeg det. Det er den tregeste måten å lage et teppe på.
Men dette er utdrikningslaget mitt.
Det skal være gøy og vilt og fullt av dårlige avgjørelser.
Vi kan ta dårlige avgjørelser.
Ja, hun fikk to unger på rappen, og jeg trodde du ville like dette,
så det er en god start.
Kom igjen, la oss dra et sted hvor vi kan ta shots fra bartendere i bar overkropp.
Ja.
Jeg vet ikke. Det er kanskje for mye.
Greit, vet du hva? Vi kan bli hjemme og drikke litt vin...
Hva er det du ikke skjønner?
Dr. Wolcott, arbeidet ditt om tid er revolusjonerende.
Jeg skulle gjerne takket, men i min teori om tiden
har du allerede kalt det revolusjonerende,
jeg har allerede takket deg,
og jeg hater å gjenta meg selv, så la oss gå videre.
Vent litt. Mener du
at tiden har flere dimensjoner, akkurat som rommet?
Nei. Jeg mener ikke det. Matematikken mener det.
Men det er matematikken som jeg oppfant, så ja, jeg antar at jeg mener det.
Skjønner du noe av dette?
Jeg har ikke skjønt noe siden bæsjetomaten.
Herregud, dette er fantastisk.
Jeg skjønner ikke helt hvor strengteorien passer inn i alt dette,
og der tror jeg at du og jeg kan hjelpe hverandre.
Takk, det ville være meg en ære.
Greit. La meg vise deg min siste notatbok.
Sheldon har rett... Denne fyren er briljant.
Ja, jeg mener, han er litt rar,
men et sinn som kan rekonseptualisere tiden
har sikkert en grunn til å ha en krukke med tånegler
som vi bare ikke forstår.
Jeg kunne tilbrakt måneder her oppe bare på matematikken hans.
Jeg tror kanskje Sheldon vil gjøre det.
Flott, hvem skal fortelle Amy
at vi mistet forloveden hennes til en gal mann i fjellene?
Jeg kjørte.
Dette er så spennende. Kan vi ta en shot fra kroppen?
Jeg har alltid hatt lyst til det. Og hva er egentlig en shot fra kroppen?
Det er når du drikker fra en fremmeds navle.
Nei takk. Hva om de har utovernavle? Renner det bare over da?
Vi har hele natten. La oss bare ta det rolig...
Jeg skal gifte meg!
Vær så god. Første runde spanderer vi.
Hei. Kan man få shot fra kroppen her?
Hun sa at hun ikke ville ha det.
Bry dine egne saker.
Skål!
TOLV MINUTTER SENERE
Amy? Burde vi få henne hjem?
Hvorfor det? Hun sover og vi har burgere på vei.
En runde til.
Hvordan ville dette fungere med tanke på singularitet?
Ja, det er komplisert å forklare.
Jeg antar at du er kjent med ikke-abelsk gruppeteori.
Absolutt! Man glemmer aldri sin første gruppeteori.
Jeg skal sette på litt kaffe,
for det er mye matte å gå igjennom.
Og han sa at han ikke ville ha et vilt utdrikningslag.
Hva sa du?
Sheldon skal gifte seg om en måned.
Gratulerer. Jeg er gift selv.
Er det sant? Er hun her?
Og i live?
Og kan andre også se henne?
Hun bor i München. Det er et perfekt ekteskap.
Vi fokuserer på arbeidet vårt og sender hverandre kort på bursdagene våre.
Vent. Hvilken måned er det?
- April. - De fleste år.
Poenget er at vi gir hverandre rom.
Jeg gir henne Europa. Hun gir meg Sør-Amerika.
Hun tror at jeg bor der.
Jeg har aldri vurdert et langdistanseekteskap.
Hvis du har lyst til å være en stor forsker,
har du ikke råd til å bli distrahert.
Hvor er manerene mine? Dere må være sultne.
- Liker dere kanin? - Ja. Klart det.
- Høres bra ut. - Ok.
Men kan dere skille mellom kanin og ekorn?
- Nei. Tror ikke det. - Neppe.
Flott, vi skal ha kanin.
Jeg kommer straks tilbake.
Det er utrolig hvor mye han har oppnådd
ved å isolere seg fra hverdagslivets distraksjoner.
Ikke si at du har lyst til å leve sånn.
Det er det rare. Jeg har ikke det.
Hva er galt med meg? Hvorfor vil jeg ikke ha dette?
Se så kult det er.
Det er ikke noe galt med deg.
Du har venner. Du har en forlovede. Du har et fullt liv.
Vet du hva? Du har rett.
Takk for at dere tok meg med hit.
Men jeg tror jeg er klar til å dra hjem nå.
Mener du det? Du vil ikke bli til middag og snakke mer om vitenskap?
Nei, vi bør dra. Jeg savner Amy. Og telefonen min.
Og jeg er fra Texas,
så jeg kan smake forskjellen på kanin og ekorn.
- Se hvem som er tilbake. - Der er hun.
Hva skjedde? Hvordan kom vi oss hit?
Husker du ingenting?
Jeg husker at jeg tok noen shots, og så ikke noe mer.
Herregud, sluknet jeg?
Du gjorde det.
I mitt eget utdrikningslag? Jeg er så teit.
Du sluknet ikke før du gjorde masse gøy.
Hva gjorde jeg?
Hva gjorde du? Hva gjorde hun?
Husker du ikke at du danset riverdance på baren?
- Gjorde jeg det? - Ja, det gjorde du.
Men jeg kan ikke danse riverdance.
Det stoppet deg ikke fra å lære det til brannmennene i bar overkropp.
Så jeg brannmenn i bar overkropp?
Så, luktet, skled ned som på en påle.
Blottet jeg meg for noen?
Omtrent alle.
Jeg kan ikke tro det. Jeg er så flau. Dere tok vel ikke noen bilder?
Nei, vi ville aldri gjort det mot deg.
Men hvis det fantes bilder, ville de vært ville.
Dere er gode venner.
Middag!
Folkens?
Jeg kan ikke tro at de dro uten å si ha det.
Vent litt. Hva om de stjal arbeidet mitt?
Vent litt. Hva om de aldri var her?
Vent litt.
Hva om de ikke har kommet ennå, men er på vei?
Jeg bør rydde opp.
Hallo.
Velkommen tilbake. Hvordan gikk det?
Dr. Wolcotts teorier om tiden
kan redde min nye tolkning av strengteorien.
Det er spennende.
Ja, det er det. Hvordan var utdrikningslaget?
Vel, jeg var i en bar, og jeg så noen menn i bar overkropp.
De var brannmenn, og de slåss om meg.
Men Penny og Bernadette fikk meg ut derfra
før seierherren tok krigsbyttet mitt.
Skjønner.
Hva er det? Du ser trist ut.
Amy, ville du fremdeles elsket meg hvis jeg ikke var den du trodde jeg var?
Hva snakker du om?
Hva om det viste seg at jeg ikke er den ensidige,
vitenskapsbesatte einstøingen
som setter arbeider sitt foran alt og alle andre
som du forelsket deg i?
Hva om jeg ikke er en den pertentlige
og ordentlige sydronningen som du trodde jeg var?
Hva om jeg er en vill kvinne som danser riverdance?
Jeg ville fremdeles elsket deg.
Jeg ville fremdeles elsket deg også.
Kan du virkelig danse riverdance?
Det må du bedømme.
Jeg er den eneste du får vise det til.
Tekst: Audun Magnus Moss